
98                                                          DR.31.10.2017                                                

 
konsumer item kita, petrol kita, trendnya sedang meningkat, harga minyak masak, harga 
sayur-sayuran, ikan sedang meningkat. Ini yang membebankan. 

 Mungkin tidak menyebabkan consumer price  indeks kita menurun, tetapi sangat 
dirasai oleh para-para rakyat kita, yang juga saya ingin sentuh dalam baru ini ialah bab 
perumahan Tuan Yang di-Pertua.  

■1940 

Janji 2013 dulu satu juta. Kemudian ditambah 1.1 juta rumah mampu milik dalam 
tempoh lima tahun. Ertinya pada tahun 2018 ini, dijangka ataupun dipastikan siap satu juta 
lebih rumah-rumah mampu milik ini. Saya hendak dapat kepastian daripada kementerian, 
yang sebenarnya, menjelang tahun depan berapa sebenarnya kita boleh bina? Oleh kerana 
kemajuan setakat ini amat membimbangkan. Sampai hari ini lebih kurang 21 peratus atau 
21.3 peratus sahaja rumah-rumah ini yang telah dibina. Agaknya siap dibina sebanyak 
241,000 lebih. Dikatakan 57 peratus yang lain sedang dibina. Ada 634,000. Apakah 
peringkat-peringkat pembinaan ini? Adakah kerajaan boleh deliver ataupun menyediakannya 
pada tempoh yang ditetapkan? 

Kemudian disebut juga ada 27 peratus yang masih lagi dalam peringkat 
perancangan. Ini saya tidak pasti sama ada akan dapat diselesaikan sebelum habis tahun 
2018. Jadi, janji yang dibuat untuk membina satu juta rumah itu saya rasa akan gagal. Jadi, 
bagaimana kita hendak menyelesaikan masalah rumah ini sedangkan ia satu benda yang 
kritikal kepada rakyat kita. Tanpa rumah, kita tidak dapat menggambarkan ia sebagai satu 
masyarakat yang maju.  

Ada cadangan daripada sesetengah pihak supaya rakyat kita ini mengambil 
pendekatan yang berbeza buat sementara ini, tidak membeli rumah tetapi hanya menyewa 
rumah. Ini cadangan. Cuba kita fikirkan. Kalau buat masa ini di peringkat anak-anak muda 
khususnya, tidak memikirkan beli rumah tetapi sewa rumah, tentunya banyak daripada 
rumah-rumah yang dibina ini mungkin tidak ada pembeli. Ini boleh membantu untuk 
menurunkan harga rumah. Akan tetapi dalam masa yang sama, yang menyewa ini, 
terutamanya anak muda yang baru berkahwin, mestilah juga menyimpan untuk 
membolehkan mereka pada satu ketika, lima atau 10 tahun akan datang membeli rumah. 
Jadi, buat masa terdekat ini mungkin boleh menekan pemaju-pemaju untuk membawa turun 
harga rumah.  

Pada kerajaan pula, saya mencadangkan supaya di bandar atau di pinggir bandar, 
mana-mana ada tanah-tanah itu, di-acquire cepatlah di bawah apa-apa peraturan Kanun 
Tanah Negara untuk memastikan ada ruang lagi untuk kita membina rumah-rumah mampu 
milik ini kepada rakyat. Kalau tidak disegerakan sekarang, tidak dimulakan, tidak ada tempat 
lagi di bandar, terutamanya yang besar-besar, bandar besar seperti Kuala Lumpur, 
Georgetown, Johor Bahru. Begitu juga di kawasan pinggir bandar. Mungkin di luar bandar 
pun kerajaan sudah mula membuat perancangan supaya tanah-tanah dapat di-acquire untuk 
tujuan pembangunan ini supaya tiba masanya pembangunan berlaku nanti, kita sudah ada 
tanah-tanah yang sesuai untuk dibina. 

Kepada para pemaju, saya rasa, harus memikirkan dengan sokongan daripada 
kerajaan, skim sewa beli yang nampaknya mendapat sokongan daripada rakyat supaya 
mereka dapat memiliki rumah walaupun bermula hanya dengan menyewa rumah-rumah ini. 
Saya rasa ini kita boleh buat seperti yang cuba dibuat di Wilayah Persekutuan. Seterusnya 
Tuan Yang di-Pertua, untuk mengurangkan kos kehidupan kita ini, kita mengucapkan tahniah 
kepada penduduk-penduduk sekitar Klang, Shah Alam, Johor Bahru Selatan dan juga di 
sebelah Bukit Kayu Hitam kerana tol-tol mereka... 

Timbalan Yang di-Pertua [Datuk Seri Dr. Ronald Kiandee]: Yang Berhormat 
Shah Alam terheret. 

Dr. Mohd. Hatta bin Md. Ramli [Kuala Krai]: Dia hampir hendak bangun tetapi dia 
tidak jadi ya. Tidak payahlah, dia ada time nanti. Yang telah dihapuskan tolnya. Dapatlah 
mereka berbelanja lebih. Mungkin tidak banyak. Satu hari mungkin dalam RM5 save. RM100 
sebulan. Bagaimana dengan tempat-tempat yang lain? Apabila Pakatan Harapan pada ketika 
membentangkan bajet alternatifnya, ditertawakan oleh pimpinan BN. Ada pimpinan MIC 
sebelah Selangor mengatakan, “Ini angan-angan, mimpi, untuk menghapuskan tol”. Kita 
bentang dua hari sebelum itu. Dia bercakap satu hari sebelum bajet. Kita dua hari sebelum. 
Dia cakap sehari. Hari bajet, senyap terus.  



konsumer item kita, petrol kita, trendnya sedang meningkat, harga minyak masak, harga sayur-sayuran, ikan sedang meningkat. Ini yang membebankan. Mungkin tidak menyebabkan consumer price indeks kita menurun, tetapi sangat dirasai oleh para-para rakyat kita, yang juga saya ingin sentuh dalam baru ini ialah bab perumahan Tuan Yang di-Pertua. #1940. Janji 2013 dulu satu juta. Kemudian ditambah 1.1 juta rumah mampu milik dalam tempoh lima tahun. Ertinya pada tahun 2018 ini, dijangka ataupun dipastikan siap satu juta lebih rumah-rumah mampu milik ini. Saya hendak dapat kepastian daripada kementerian, yang sebenarnya, menjelang tahun depan berapa sebenarnya kita boleh bina? Oleh kerana kemajuan setakat ini amat membimbangkan. Sampai hari ini lebih kurang 21 peratus atau 21.3 peratus sahaja rumah-rumah ini yang telah dibina. Agaknya siap dibina sebanyak 241,000 lebih. Dikatakan 57 peratus yang lain sedang dibina. Ada 634,000. Apakah peringkat-peringkat pembinaan ini? Adakah kerajaan boleh deliver ataupun menyediakannya pada tempoh yang ditetapkan?. Kemudian disebut juga ada 27 peratus yang masih lagi dalam peringkat perancangan. Ini saya tidak pasti sama ada akan dapat diselesaikan sebelum habis tahun 2018. Jadi, janji yang dibuat untuk membina satu juta rumah itu saya rasa akan gagal. Jadi, bagaimana kita hendak menyelesaikan masalah rumah ini sedangkan ia satu benda yang kritikal kepada rakyat kita. Tanpa rumah, kita tidak dapat menggambarkan ia sebagai satu masyarakat yang maju. Ada cadangan daripada sesetengah pihak supaya rakyat kita ini mengambil pendekatan yang berbeza buat sementara ini, tidak membeli rumah tetapi hanya menyewa rumah. Ini cadangan. Cuba kita fikirkan. Kalau buat masa ini di peringkat anak-anak muda khususnya, tidak memikirkan beli rumah tetapi sewa rumah, tentunya banyak daripada rumah-rumah yang dibina ini mungkin tidak ada pembeli. Ini boleh membantu untuk menurunkan harga rumah. Akan tetapi dalam masa yang sama, yang menyewa ini, terutamanya anak muda yang baru berkahwin, mestilah juga menyimpan untuk membolehkan mereka pada satu ketika, lima atau 10 tahun akan datang membeli rumah. Jadi, buat masa terdekat ini mungkin boleh menekan pemaju-pemaju untuk membawa turun harga rumah. Pada kerajaan pula, saya mencadangkan supaya di bandar atau di pinggir bandar, mana-mana ada tanah-tanah itu, di-acquire cepatlah di bawah apa-apa peraturan Kanun Tanah Negara untuk memastikan ada ruang lagi untuk kita membina rumah-rumah mampu milik ini kepada rakyat. Kalau tidak disegerakan sekarang, tidak dimulakan, tidak ada tempat lagi di bandar, terutamanya yang besar-besar, bandar besar seperti Kuala Lumpur, Georgetown, Johor Bahru. Begitu juga di kawasan pinggir bandar. Mungkin di luar bandar pun kerajaan sudah mula membuat perancangan supaya tanah-tanah dapat di-acquire untuk tujuan pembangunan ini supaya tiba masanya pembangunan berlaku nanti, kita sudah ada tanah-tanah yang sesuai untuk dibina. Kepada para pemaju, saya rasa, harus memikirkan dengan sokongan daripada kerajaan, skim sewa beli yang nampaknya mendapat sokongan daripada rakyat supaya mereka dapat memiliki rumah walaupun bermula hanya dengan menyewa rumah-rumah ini. Saya rasa ini kita boleh buat seperti yang cuba dibuat di Wilayah Persekutuan. Seterusnya Tuan Yang di-Pertua, untuk mengurangkan kos kehidupan kita ini, kita mengucapkan tahniah kepada penduduk-penduduk sekitar Klang, Shah Alam, Johor Bahru Selatan dan juga di sebelah Bukit Kayu Hitam kerana tol-tol mereka... Timbalan Yang di-Pertua [Datuk Seri Dr. Ronald Kiandee]: Yang Berhormat Shah Alam terheret. Dr. Mohd. Hatta bin Md. Ramli [Kuala Krai]: Dia hampir hendak bangun tetapi dia tidak jadi ya. Tidak payahlah, dia ada time nanti. Yang telah dihapuskan tolnya. Dapatlah mereka berbelanja lebih. Mungkin tidak banyak. Satu hari mungkin dalam RM5 save. RM100 sebulan. Bagaimana dengan tempat-tempat yang lain? Apabila Pakatan Harapan pada ketika membentangkan bajet alternatifnya, ditertawakan oleh pimpinan BN. Ada pimpinan MIC sebelah Selangor mengatakan, "Ini angan-angan, mimpi, untuk menghapuskan tol". Kita bentang dua hari sebelum itu. Dia bercakap satu hari sebelum bajet. Kita dua hari sebelum. Dia cakap sehari. Hari bajet, senyap terus.